Mali to byť kredity zadarmo. Aspoň Liam si to myslel, keď sa prihlasoval na prednášky zo psychológie. Jeho predstavy však rozbije netradičný projekt, v ktorom sa zo študentov stanú pokusné králiky. Naozaj musí tráviť voľný čas s cudzím človekom? Navyše s dievčaťom s viac než pochybnou povesťou, ktoré si pamätá zo strednej školy? Ak chce dokončiť ročník, nemá na výber, ale neplánuje jej o sebe prezradiť viac, než bude nutné. A už vôbec nedovolí, aby sa dozvedela jeho malé tajomstvo... Maia má jasný cieľ – získať samé áčka a nič jej v tom nemôže zabrániť. Ani ten namyslený futbalista s medicinbalom namiesto mozgu, ktorý sa stal jej partnerom v projekte. Prečo sa práve ona musela ocitnúť vo dvojici s flákačom zo športovej fakulty? Akoby nestačilo, že je arogantný a pochádza z bohatej rodiny. Maia je odhodlaná vypracovať zadanie sama a od Liama očakáva len to, že sa ukáže, kde má, zapózuje na fotky a hotovo. Aspoň taký je plán... Veselý romantický príbeh, v ktorom do seba narazili dva odlišné svety, hoci sa nikdy nemali pretnúť.